**Известие до кандидатите, подаващи документи за участие в конкурс за обявени свободни щатни бройки в Окръжен съд – Варна, в съответствие с Регламент (ЕС) 2016/679**

За Окръжен съд – Варна защитата на неприкосновеността на личния Ви живот и сигурността на личната Ви информация са основен приоритет.

Това известие описва реда и начина на събиране, съхранение и обработка на личните Ви данни преди, по време и след приключване на конкурсната процедура, във връзка с Вашето кандидатстване за обявените свободни позиции в Окръжен съд – Варна. Всички дейности, описани тук, са в съответствие с Регламент (ЕС) 2016/679. Окръжен съд – Варна е администратор на лични данни. Това означава, че ние сме отговорни за решенията, които вземаме относно съхранението и употребата на Вашата лична информация. Ние имаме задължение по силата на законодателството по защита на данните да Ви предоставим информацията, съдържаща се в това известие.

Важно е да прочетете внимателно това известие, за да разберете как и защо използваме Вашите лични данни.

**I. Принципи за защита на данните**

Ние ще спазваме законодателството по защита на данните, съгласно което те следва да:

1. се обработват законосъобразно, добросъвестно и прозрачно;

2. се събират само за валидни цели, които ние сме обяснили ясно, и да не се използват по никакъв друг начин, който не е съвместим с тези цели;

3. бъдат подходящи, свързани с и ненадхвърлящи необходимото за целите, които сме посочили;

4. бъдат в точен и актуален вид;

5. бъдат съхранявани в срок, не по-дълъг от необходимото за целите, които сме посочили;

6. бъдат надлежно защитени.

**II. С каква информация ще разполагаме за Вас?**

„Лични данни“ или „лична информация“ означава всяка информация за физическо лице, чрез която това лице е или може да бъде идентифицирано.

В рамките на конкурсната процедура, ние събираме и обработваме следните категории лични данни:

1. Три имена;

2. ЕГН;

3. Адрес;

4. Месторабота, в случай, че кандидатът работи към момента на подаване на документите;

5. Предишна месторабота;

6. Придобит трудов стаж към момента на кандидатстване;

7. Местоживеене;

8. Завършено образование;

9. Придобити квалификации, имащи отношение към конкурсната длъжност;

10. Номер и дата на издаване на лична карта;

11. Информация за Вашето здравословно състояние;

12. Информация за наказателни присъди и нарушения.

**III. Как събираме Вашите лични данни?**

Ние събираме Вашите лични данни такива, каквито ни бъдат предоставени от Вас, в рамките на обявената конкурсна процедура.

**IV. Как ще използваме Вашите лични данни?**

Ние ще използваме Вашите лични данни само в рамките на обявената конкурсна процедура за спазване и изпълнение на нашите законови задължения.

**V. Ситуации, в които ще използваме Ваши лични данни**

Документите, които подавате, ще бъдат приети от съдебен служител от финансово-счетоводния отдел на Окръжен съд – Варна. По време на конкурсната процедура документите ще бъдат разгледани от комисия, определена със заповед на Административния ръководител – Председател на Окръжен съд – Варна. Членовете на комисията и подпомагащите ги съдебни служители са запознати със законодателството в областта на защитата на личните данни и са задължени да не разгласяват информация, станала им известна по време на конкурсната процедура.

Ситуациите, в които ще обработваме Ваши лични данни, включват:

1. Установяване на съответствие с минималните и специфични изисквания за заемане длъжността, за която кандидатствате, както и наличие на изискуемите документи и указания способ за подаването им.

2. Изготвяне на списъците с кандидатите, допуснати до следващ етап в конкурса. С цел опазване на личните данни на кандидатите, ще бъдат публикувани входящите номера на подадените документи, придружени с име и фамилия.

**VI. Ако не ни предоставите личните данни, които ние изискваме**

Непредоставянето на поисканата от Вас лична информация е основание за недопускане до конкурса и отпадане от участие в процедурата.

**VII. Промяна на целите**

Ние ще използваме Вашите лични данни само за целите, за които сме ги събрали.

**VIII. Как ще използваме чувствителните лични данни?**

Специалните категории от чувствителни лични данни изискват по-високо ниво на защита и допълнително основание за тяхното събиране, съхраняване и употреба. Възможно е да обработваме специални категории лични данни за спазването на нашите задължения, съгласно трудовото и осигурително законодателство.

В по-редки случаи е възможно да обработваме чувствителни данни, когато това е необходимо за защитата на правен спор или за защитата на Вашите интереси или тези на някой друг и Вие не сте способни да дадете валидно съгласие, или когато Вие сте разкрили тази чувствителна информация в публичното пространство.

**IX. Необходимо ли ни е Вашето изрично съгласие?**

Ние нямаме законово задължение да получим Вашето съгласие, когато обработваме чувствителни лични данни, за да изпълним задълженията си по силата на трудовото и осигурителното законодателство.

**Х. Информация, свързана с присъди и нарушения**

Ние можем да използваме информация, свързана с присъди и нарушения, само в случаите, в които законът го позволява. Това ще бъде в случаите, когато тази обработка е необходима, за да изпълним наши законови задължения, в конкретния случай за установяване на съответствие с минималните и специфични изисквания за заемане на длъжността.

**XI. Споделяне на данните**

Ние ще споделяме Вашите лични данни с трети лица само в случаите, когато това се изисква по закон или когато имаме друг легитимен интерес за това.

**XII. Сигурност на данните**

Ние сме въвели подходящи мерки, за да предотвратим инцидентната загуба, употреба или неоторизиран достъп, промяна или предоставяне на Вашите лични данни. В допълнение, ние ограничаваме достъпа до Вашите лични данни до тези служители, за които е налице необходимост да получат тази информация. Те ще обработват лични данни само въз основа на нашите инструкции и съгласно задължението си за конфиденциалност.

**XIII. Колко дълго ще използваме личните Ви данни?**

Ние ще съхраняваме личните Ви данни само за периода, за който са ни необходими, за да изпълним целите, за които сме ги събрали, включително за да спазим изискванията на трудовото, осигурително и счетоводно законодателство.

За да определим подходящия период на съхранение, ние вземаме в предвид количеството, естеството и чувствителността на личните данни, потенциалния риск за вреди вследствие на неоторизирана употреба или предоставяне на данните, целите, за които ги обработваме или дали бихме могли да постигнем тези цели с други средства, както и приложимите законови изисквания.

В някои ситуации е възможно да анонимизираме Вашите лични данни, така че повече да не е възможно да бъдат свързани с Вас. В резултат на това можем да продължим да използваме анонимизираните данни, без да Ви уведомим за това. След отпадане на необходимостта от използването на личните Ви данни, ние ще съхраним тази информация в съответствие с нашите политики и законодателни изисквания и ще я унищожим по сигурен начин след като периодът на съхранение, описан в нашите политика и регламентиран в закон, изтече.

**XIV. Право на достъп, корекция, изтриване и ограничаване**

Важно е да поддържаме Вашата лична информация в точен и актуален вид до приключване на конкурсната процедура. Молим Ви да ни уведомявате при всяка промяна във Вашите лични данни.

Вашите права във връзка с личните Ви данни:

1. Достъп до информация: възможност да получите копие на личните данни, които съхраняваме за Вас, и да проверите дали имаме законово основание за тяхната обработка.

2. Коригиране: възможност да изискате от нас да коригираме всяка непълна или неточна информация.

3. Изтриване: възможност да изискате от нас да изтрием или премахнем Ваши лични данни, когато нямаме валидна причина да продължим обработката им. Също така имате правото да изискате данните Ви да се изтрият или премахнат, когато сте упражнили правото си да възразите срещу тяхната обработка.

4. Възражение срещу обработка: в случаите, които ние разчитаме на легитимните си интереси като основание за обработка, Вие можете да възразите срещу тази обработка.

5. Ограничаване на обработката: възможност да изискате от нас временно да преустановим обработването на Вашите лични данни, ако например желаете да установим точността на данните или причините за тяхното обработване.

Ако искате да упражните някое от правата си, описани по-горе и необходимо да подадете писмено искане, в свободна форма, адресирано до Председателя на Окръжен съд – Варна.

При такова искане от Ваша страна, ще е необходимо да ни предоставите информация, потвърждаваща Вашата самоличност. Това изискване е част от мерките ни за защита на данните и цели да гарантира, че лична информация не се предоставя на лице, което няма право да я получи.

Вие имате право да подадете оплакване по всяко време до Комисията за защита на личните данни – българският регулаторен орган по защита на данните.

**XV. Промени на това известие**

Запазваме си правото да променяме и актуализираме това известие по всяко време. Ще Ви предоставим ново известие всеки път, когато предприемем промени.

Долуподписаният ………………..…………………………………………………………..…………………………………….. потвърждавам, че съм запознат с настоящото известие. Давам съгласието си личните ми данни да бъдат събирани, съхранявани и обработвани от Окръжен съд Варна за нуждите на конкурсната процедура за заемане на вакантни щатни бройки. Задължавам се да поискам връщане на подадените документи в 6-месечен срок от приключването на конкурсната процедура. В случай, че не сторя това, давам съгласието си личните ми данни да бъдат унищожени, при съблюдаване на установените в Окръжен съд Варна правила.

Дата: …………………………… Подпис: ......................